Put DW ราคาพุ่งสวนหุ้นอ้างอิงที่ปรับตัวลงแรงวานนี้
SET50 Put เปิดกระโดดในวันพฤหัสบดี หลังจากที่ดัชนีหลักทรัพย์เปิดลบจากความกังวลต่อการลดค่าเงินหยวนของจีน ซึ่งส่งผลให้ตลาดโลกปิดลบในวันก่อนหน้า 
14 ส.ค. 2558

บล.แมคควอรี กล่าวว่า SET50 Put เปิดกระโดดในวันพฤหัสบดี หลังจากที่ดัชนีหลักทรัพย์เปิดลบจากความกังวลต่อการลดค่าเงินหยวนของจีน ซึ่งส่งผลให้ตลาดโลกปิดลบในวันก่อนหน้า ตัวอย่างเช่น S5028P1509C ปรับตัวขึ้นไปอยู่ที่ 0.57 บาท ขณะที่สัญญาซื้อขายล่วงหน้า S50U15 แตะระดับต่ำสุดที่ 895.00 จุด ก่อนที่จะมีแรงซื้อกลับหนุนให้มาปิด +0.3% ได้ ส่งผลให้นักลงทุนเทรด SET50 Put เป็นจำนวนมาก ส่วนทางด้านหุ้นรายตัว นักลงทุนเก็บ Call DW หุ้น PTT หลังจากที่ราคาหุ้นปรับตัวลงหลุด 300 บาท และขายทำกำไร Put DW ในจังหวะเดียวกัน
โดยจากข้อมูลการซื้อขาย DW28 วานนี้ จะเห็นได้ว่านักลงทุนขายสุทธิ PTT28P1511A และ ซื้อสุทธิ PTT28C1510A เป็นจำนวนมาก หลังจากที่ราคาหุ้นอ้างอิงปรับตัวลงไปแตะระดับต่ำสุดที่ 294 บาท ก่อนที่จะรีบาวน์มาปิดตลาดที่ระดับ 300 บาท นอกจากนี้ นักลงทุนยังซื้อสุทธิใน DW อื่นๆ อีกเช่น TPIP28C1512A 7.9 ล้านหน่วย TRUE28C1512B 5.2 ล้านหน่วย และ PTTE28C1512A 4.8 ล้านหน่วย ขณะที่แรงขายสุทธิอยู่ใน กลุ่ม Put DW ที่ปรับตัวขึ้นระหว่างชั่วโมงการซื้อขาย เช่น KBAN28P1511A 1.9 ล้านหน่วย และ PTTE28P1602A 1.0 ล้านหน่วย เป็นต้น
สำหรับการซื้อขาย DW ทั้งตลาดวานนี้วอลุ่มค่อนข้างเงียบเหงา หลังจากที่ดัชนีเปิดลบและเคลื่อนไหวในกรอบแคบ แม้จะมีแรงซื้อกลับเข้ามาในช่วงบ่าย อย่างไรก็ตาม SET50 DW ยังมีมูลค่าการซื้อขายสูงถึง 32.9% ของวอลุ่มการซื้อขาย DW ทั้งหมดในตลาด รองลงมาได้แก่ PTT 9.7% AOT 8.1% และ ITD 5.9% โดยสำหรับ DW28 ที่เกี่ยวข้อง ได้แก่ PTT28C1510A PTT28C1601A PTT28P1511A และ ITD28C1512A ตามลำดับ 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 49,506.22 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,462.38 ล้านบาท
คิดเป็น 3.0%